section_heading: Prvi morejski rat
paragraph_text: Venecija iskorištava osmanske poraze kod Beča u prvim godinama Velikog turskog rata, te godine 1684. na nagovor i pod zapovjedništvom admirala (Capitàn da mar) Francesca Morosinija kreće u osvajanje osmanskih posjeda u Grčkoj. Prva operacija rata za oltramarine bila je uspješno osvajanje utvrde Preveza koja pada u rujnu nakon kraće opsade, te će poslužiti kao velika psihološka pobjeda za cijelu armadu zbog svoje reputacije kao neosvojiva utvrda.